tomron87/hebrew-wikipedia-sentences-corpus huggingface dataset:
אחרי שלינק הביס את צורה זו של גאנון, הוא צריך להילחם ב-"Dark Beast Ganon" (בתרגום חופשי: חיית הגאנון האפלה): מעין חזיר עצום שהוא התגלמות נוספת של גאנון.
בקרב הזה, זלדה מדברת ללינק ומעודדת אותו להמשיך בקרב, זאת לאחר שהיא מעניקה לו את קשת האור אשר יורה חצי אור עוצמתיים.
רק לאחר שלינק הביס גם את Dark Beast Ganon הוא משחרר את זלדה ובכך נגמר המשחק.
לאחר הניצחון על גאנון וסיום העלילה, השמירה חוזרת אחורה לרגע לפני שהשחקן בא להתעמת עם גאנון והשחקן מקבל כוכב.
השחקן רשאי להמשיך לטייל בעולם המשחק, לפתור את שאר המקדשים ולסיים את כל סיפורי הצד.
לינק - דמות הפרוטגוניסט אותו השחקן מגלם.
בתחילת המשחק, לינק מתעורר מתרדמת יזומה אליה הוכנס על ידי משרתיה של הנסיכה זלדה כשהוא חסר זיכרון בנוגע לעברו.
לינק הוא אחד מאבירי משפחת המלוכה בהיירול.
לינק מחזיק במספר יכולות כגון טיפוס, שחיה, דאיה (בעזרת מצנח מיוחד), רכיבה על סוסים ושליטה בחרב המאסטר האגדית.
על פי המיתולוגיה של סדרת המשחקים, לינק הוא התגלמות "רוח הגיבור" המחזיק בטרייפורס האומץ.
הנסיכה זלדה - דמות משנית במשחק.
בת למשפחת המלוכה בהיירול וצאצאית של האלה היליה.
ברוב משחקי הסדרה הנסיכה היא דמות "העלמה במצוקה" אותה לינק נדרש להציל מידי גאנון.
במהלך כל המשחק זלדה נעולה בטירת היירול ביחד עם גאנון ומתקשרת עם השחקן בנקודות שונות בעלילה בעזרת טלפתיה.
בקרב האחרון כנגד גאנון, זלדה מעניקה ללינק מכוחה ונותנת לו את קשת האור איתה לינק מנצח את גאנון באופן סופי.
על פי המיתולוגיה של סדרת המשחקים, הזלדה הראשונה היא גלגול נשמתה של האלה היליה (המייסדת של ממלכת היירול) המחזיקה בטרייפורס החכמה ומאז כל זלדה שנולדת בממלכה נושאת את שמה.
גאנון האסון - דמות האנטגוניסט המרכזי במשחק וגלגול נוסף של השד גנונדורף.
במקור, גאנון היה שד בשם גנונדורף שהנהיג את שבט הגרודו.
לאחר קרב נגד לינק וזלדה בעבר, גאנון הטיל קללה לפיה נשמתו תחזור לחיים בכל פעם במטרה להילחם באלו שיחזיק ברוח הגיבור ובגלגולה של האלה היליה (לינק וזלדה בהתאמה).
במשחק זה, גאנון כלוא בטירת היירול ביחד עם זלדה ומשתמש בכוחו על מנת להשחית את החיות האלוהיות ואת רובוטי השומרים הפזורים בממלכה.
על מנת לנצחו, על לינק להיכנס לטירת היירול, להתחמק או להילחם במפלצות בשירותו של גאנון ולהילחם נגדו.
לאחר שלינק מקבל מכוחה של זלדה, הוא מנצח את גאנון באופן סופי.
על פי המיתולוגיה של סדרת המשחקים, גאנון הוא גלגול מחדש של השד גנונדורף המחזיק בטרייפורס הכוח.
המלך - אביה של זלדה המשמש כמדריך ללינק בתחילת המשחק לאחר שהאחרון התעורר מתרדמת.
בתחילת המשחק, המלך, שנהרג 100 שנה קודם לכן בקרב נגד גאנון, מהלך כרוח בהיירול ומחופש לנווד זקן שמלמד את לינק על העולם בו הוא נמצא, על המקדשים השונים וכן על לחימה וציד.
לאחר שהשחקן ממלא אחר בקשותיו של הנווד הזקן, האחרון מתגלה להיות רוחו של מלך היירול המדרבן את לינק לנצח את גאנון ולשחרר את זלדה מכלאה.
אימפה - דמות חוזרת מהמשחקים הקודמים.
המטפלת של זלדה מאז ילדותה.
מופיעה כאישה זקנה המספרת ללינק על המצלמה בשיקה סלייט ומדרבנת אותו לשחזר את כל זכרונותיו.
פורה - אשפית הטכנולוגיה בממלכת היירול.
המעבדה שלה נמצאת סמוך לכפר "האטאנו".
פורה היא האחת שהמציאה את השיקה סליית' ולינק יכול להיעזר בה במטרה לשדרג אותו במהלך המשחק.
למרות שגילה הוא יותר ממאה שנים, פורה מופיעה במשחק כילדה קטנה בעקבות ניסוי שהשתבש.
רובי - ממציא גדול בממלכת היירול.
המעבדה שלו נמצאת בקצה הצפוני של הממלכה ולינק יכול לבקש ממנו לבנות עבורו שריונות וכלי נשק.
סידון - נסיך ממלכת זורה.
סידון הוא אחיה של הנסיכה מיפה, השומרת הקודמת של החיה האלוהית "וה רוטה" שנהרגה בקרב נגד גאנון.
לינק נעזר בסידון במטרה לשחרר את וה רוטה משליטתו של גאנון.
יונובו - בן לגזע הגורון החי בעיר "גורון" הצמודה ללוע הר געש.
יונובו הוא צאצא רחוק של דארוק, השומר של החיה האלוהית "וה רודניה" ועקב כך קיבל בתורשה את היכולת ליצור סביבו מגן קסום.
יונובו הוא שלומיאל וחסר ביטחון, אך בעזרת לינק מצליח להתגבר על פחדיו.
לינק נעזר ביונובו במטרה לשחרר את החיה האלוהית "וה רודניה" משליטתו של גאנון.
טבה - בן לגזע הריטו דמויי הציפור החי בכפר הריטו ומשמש גם כמגינו.
בעזרת לינק הוא מצליח לחזור לעוף (לאחר שכל גזע הריטו פחד מתעופה בעקבות השתלטות גאנון על החיה האלוהית) ומסייע ללינק לשחרר את החיה האלוהית "וה מאדוה".
ריג'ו - מלכת שבט הגרודו הנוכחית החיה במדבריות הממלכה.
בעקבות מעשיו של דימייס (גאנון, מנהיג השבט לשעבר), השבט מתיר כניסה לארמון אך ורק לנשים.
ריג'ו היא צאצאית רחוקה של אורבוסה, השומרת של החיה האלוהית "וה נבוריס" ועקב כך קיבלה בתורשה את היכולת לזמן ברקים בהקשת אצבעות.
ריג'ו מסייעת ללינק לשחרר את החיה האלוהית "וה נבוריס".
הנסיכה מיפה - השומרת לשעבר של החיה האלוהית "וה רוטה" שנהרגה בקרב נגד גאנון 100 שנה טרם תחילת המשחק.
אחותו של הנסיך סידון ממלכת הזורה.
נרמז שבעבר היו לה רגשות רומנטיים כלפי לינק.
לאחר שלינק משחרר את וה רוטה משליטתו של גאנון, רוחה של הנסיכה מיפה לוקחת עליה פיקוד ומסייעת ללינק בקרב הסופי נגד גאנון.
בנוסף, לינק מקבל יכולת בשם "החסד של מיפה" בעזרתה הוא מסוגל לחזור לחיים לאחר שמת.
רבאלי - השומר לשעבר של החיה האלוהית "וה מאדוה" שנהרג בקרב נגד גאנון 100 שנה טרם תחילת המשחק.
לאחר שלינק משחרר את וה מאדוה משליטתו של גאנון, רוחו של רבאלי לוקחת עליה פיקוד ומסייעת ללינק בקרב הסופי נגד גאנון.
בנוסף, לינק מקבל יכולת בשם "הסערה של רבאלי" בעזרתה הוא מסוגל לזמן משב רוח שיעזור לו (בשילוב עם המצנח שברשותו) לדאות גבוה יותר באוויר.
דארוק - השומר לשעבר של החיה האלוהית "וה רודניה" שנהרג בקרב נגד גאנון 100 שנה טרם תחילת המשחק.
כשהיה בחיים, סייע ללינק לשפר את כישורי הלחימה שלו במטרה להפוך לאביר טוב יותר עבור משפחת המלוכה.
לאחר שלינק משחרר את וה רודניה משליטתו של גאנון, רוחו של דארוק לוקחת עליה פיקוד ומסייעת ללינק בקרב הסופי נגד גאנון.
בנוסף, לינק מקבל יכולת בשם "ההגנה של דארוק" בעזרתה הוא מסוגל לזמן מגן קסום זמני נגד התקפות.
אורבוסה - השומרת לשעבר של החיה האלוהית "וה נבוריס" שנהרגה בקרב נגד גאנון 100 שנה טרם תחילת המשחק.
בימי חייה הייתה השומרת הראשית של הנסיכה זלדה.
לאחר שלינק משחרר את וה נבוריס משליטתו של גאנון, רוחה של אורבוסה לוקחת עליה פיקוד ומסייעת ללינק בקרב הסופי נגד גאנון.
בנוסף, לינק מקבל יכולת בשם "זעמה של אורבוסה" בעזרתה הוא מסוגל לזמן שדה חשמלי נגד האויבים השונים במשחק.
המשחק זכה לביקורות חיוביות מאד, האתר Vgames נתן למשחק 10 מתוך 10, והאתר IGN דירג אותו כמשחק עולם פתוח הטוב ביותר בכל הזמנים.
בהבינם שגאנון עתיד לתקוף את הממלכה, לינק וחבריו מנסים למנוע את העתיד לבוא ובכך יוצרים קו זמן חדש בו עלילת Breath of the Wild לא התרחשה.
משחק זה הוא שונה מ-Breath of the Wild בכך שהוא משחק מבוסס שלבים בהם השחקן צריך לנצח מספר מפלצות במטרה לעבור לשלב הבא, בניגוד למשחק עולם פתוח.
כמו כן, המשחק מאפשר לשחקן לשחק עם דמויות נוספות מלבד לינק שלהן יכולות שונות.
ב-15 ביוני 2021 חברת נינטנדו הציגה בתערוכת E3 קדימון למשחק המשך בשם The Legend of Zelda: Tears of the Kingdom ("האגדה של זלדה: דמעות הממלכה").
המשחק יצא ב-23 במאי 2023 בלעדית לקונסולת הנינטנדו סוויץ' (בניגוד למשחק הקודם שהיה זמין גם לקונסולת ה-Wii U).
אשר יצא לאור ב-11 ביולי 2019, על ידי חברות התקליטים וולט דיסני רקורדס.
אלבום הפסקול הוא מתוך סרטו של חברת וולט דיסני, אשר הפיקו גרסה מחודשת של הסרט "מלך האריות" שיצא בשנת 2019, זהו סרט אנימציה פוטוריאליסטי של הסרט המקורי "מלך האריות", משנת 1994. אשר הפסקול המחודש מורכב מהפסקול המקורי ושירים חדשים שהפיקו ונכתבו על ידי אלטון ג'ון וטים רייס.
בנוסף הוכרז גם כי ביונסה הפיקה פסקול נוסף שנקרא The Lion King: The Gift, שיצא ב-19 ביולי באותה השנה.
הפסקול כולל בתוכו גם שירים חדשים שבוצעו על ידי אמנים שונים.
ב-28 בספטמבר 2016, Walt Disney Pictures אישרו שג'ון פאברו יביים את הרימייק של "מלך האריות", אשר יכיל את השירים מהסרט המקורי.
לאחר מכן, הוכרז כי השירים מתוך הסרט יבוצעו כמו בפסקול המקורי על ידי הנס צימר, אלטון ג'ון וטים רייס.
ב-9 בפברואר 2018, ג'ון שיתף כי הזמרת ביונסה כתבה ומפיקה שיר חדש עבור הסרט.
בהמשך נחשף כי שם השיר יהיה "Spirit", אשר יבוצע על ידי ביונסה עצמה.
ב-3 בפברואר 2019, דווח כי השיר "Be Prepared", יופיע גם בפסקול של הסרט.
ג'ון ורייס כתבו שיר חדש לסיום הסרטים, שנקרא "Never Too Late" ויבוצע על ידי ג'ון.
בנוסף הסרט יכלול גם גרסת כיסוי לשיר "The Lion Sleeps Tonight", של רוגן ואייכנר, וכמו כן גם גרסה מחודשת לשיר "He Lives in You", אשר בוצע על ידי Lebo M.
בהמשך הוכרז כי פארל ויליאמס הפיק ויצר חמישה שירים לסרט.
The Lion King: The Gift הוא אלבום הפסקול של ביונסה בשיתוף אומנים שונים.
אשר יצא לאור ב-19 ביולי 2019, על ידי חברות התקליטים וולט דיסני רקורדס.
ב-9 ביולי 2019, הוכרז כי ביונסה הפיקה ויצרה אלבום פסקול לסרט "מלך האריות", אשר נקרא "The Lion King: The Gift, האלבום מכיל שירים חדשים בהשראת הסרט ואת סינגל הבכורה מתוכו "Spirit".
The Lion King: The Gift (מוכר גם בתור: The Gift, בעברית: מלך האריות: המתנה) הוא פסקול של הזמרת האמריקאית ביונסה בשיתוף אומנים שונים.
האלבום יצא לאור ב-19 ביולי 2019, על ידי חברות התקליטים קולומביה רקורדס, פארקווד אנטרטיינמנט.
האלבום הפסקול הוא נועד לקדם את הסרט "מלך האריות" שיצא בשנת 2019, וכמו כן גם עבור הסרט "Black Is King", שיצא בשנת 2020.
ביונסה כינתה את האלבום "קולנוע קוליק" ואמרה שהסרט "הוא חוויה חדשה של סיפורי סיפורים", וכי האלבום "מושפע מכל דבר מ-R&B, פופ, היפ הופ ואפרו מקצב".
ביונסה אמרה גם כי "[היא] רצתה להכניס את כולם למסע שלהם כדי לקשר את קו העלילה" וכי השירים קיבלו השראה מהסיפור העלילתי של הרימייק, אשר "נותן למאזין הזדמנות לדמיין את הדימויים שלהם בעצמם, תוך כדי האזנה לסרט חדש פרשנות עכשווית".
השירים הופקו גם על ידי מפיקים אפריקאים, שלדברי ביונסה נבעו כי "האותנטיות והלב היו חשובים [לה]", מכיוון שהסרט מוגדר באפריקה.
ב-16 בספטמבר 2019, הוציאה ביונסה ספיישל טלוויזיה מאחורי הקלעים, הנקרא "Beyoncé Presents: Making the Gift", הספיישל מתעד את יצירת האלבום ואת המסע שלה באפריקה, מצרים, ניגריה, דרום אפריקה וארצות הברית.
הסרט התיעודי שודר ברשת ABC, הסרט עצמו נכתב וביימה והפיקה אותו ביונסה לצד הבמאי המשותף אד בורק, עם המפיקים הבכירים סטיב פמון וערן ויליאמס.
ב-31 ביולי 2020, יצאה מהדורת הדלוקס של האלבום לקידום סרטה של ביונסה "Black Is King", שיצא באותו היום.
מהדורה זו של האלבום מבטלת את ההפסקות בין השירים ומכילה שלוש רצועות נוספות, הכוללת גם את הסינגל "Black Parade", באותו יום הועלה הווידאו קליפ לשיר "Already", מתוך הסרט.
ב-24 באוגוסט 2020 עלה הקליפ לשיר "Brown Skin Girl" לערוץ היוטיוב הרשמי של ביונסה, בקליפ משתתפות נעמי קמפבל, קלי רולנד, בלו אייבי, לופיטה ניונגו ועוד.
ב-31 ביולי, לצד יציאת הסרט "Black Is King" ב-דיסני+.
האלבום כולל את כל הרצועות הכלולות בסרט בנוסף ל-3 רצועות חדשות.
הגרסה הסטנדרטית והמורחבת של "Black Parade", שיצאה ב-19 ביוני.
הגרסה המורחבת של השיר זמינה רק ב-טיידל עד ליציאת האלבום, ורמיקס של "Find Your Way Back", הכולל את הדי ג'יי MeLo-X.
ב-15 בספטמבר 2019, הוכרז כי ישודר סרט תיעודי שמתעד את פיתוח, הפקה וצילומי האלבום, תחת הכותרת "Beyoncé Presents: Making The Gift", וישודר ברשת הטלוויזיה האמריקאית ABC ב-16 בספטמבר.
טריילר לסרט יצא באותו היום לקידום הסרט התיעודי.
הסרט עצמו גרף 0.4% אחוזי רייטינג עם 2.49 מיליון צופים והיה התוכן הנצפה ביותר לשעה בה שודר.
הסרט הוא סיפור לדורותיו שבונה את ההוה מחדש.
מפגש של תרבויות ואמונות משותפות.
סיפור על איך אנשים שנותרו הכי שבורים יש מתנה יוצאת דופן לעתיד." בסרט עצמו מופיעים אומנים כמו: קלי רולנד, ג'יי זי ובתם בלו איווי קרטר ואמנים שהופיעו באלבום.
מדינהתאריךפורמטגרסהחברת תקליטיםמקור עולם19 ביולי 2019 הורדה דיגיטלית • הזרמת מוזיקה • תקליטור • תקליטסטנדרטיתקולומביה • פארקווד אנטרטיינמנט31 ביולי 2020דלוקס
"The Last Waltz" (בעברית: "הוואלס האחרון") הוא שיר בריטי שכתבו בארי מייסון ולז ריד.
השיר היה אחד מלהיטיו הגדולים של הזמר אנגלברט המפרדינק, ושהה במשך חמישה שבועות במקום הראשון במצעד הסינגלים הבריטי, מספטמבר 1967 עד אוקטובר 1967. נמכרו יותר מ-1.17 מיליון עותקים של הסינגל בממלכה המאוחדת.
באוסטרליה היה השיר במקום הראשון במצעד במשך תשעה שבועות לא רצופים.
בארצות הברית הגיע השיר "The Last Waltz" למקום ה-25 במצעד הסינגלים בילבורד הוט 100, ולמקום הראשון במצעד Easy listening.
שם השיר הוא דו משמעי, מכיוון שהוא מתייחס לריקוד הראשון ולריקוד האחרון של המספר עם האישה שהוא אוהב.
הריקוד הראשון שלהם היה הוואלס האחרון שהושמע במסיבה שבה השניים נפגשו, והריקוד האחרון מסמל את סיום מערכת היחסים ביניהם.
גרסאות כיסוי בצרפתית בשם "La Dernière Valse" יצאו ב-1967 בביצוע הזמרת הצרפתייה מיריי מאתיה והזמרת הבריטית פטולה קלארק.
הגרסה של מיריי מאתיה שהתה במשך שלושה שבועות במקום הראשון במצעדי הפזמונים בצרפת, והגיעה למקום ה-26 בבריטניה.
הגרסה של פטולה קלארק הגיעה למקום השני במצעד הצרפתי בפברואר 1968, אבל לא נכנסה למצעד הבריטי.
השיר נכלל באלבומה של קלארק "The Other Man's Grass Is Always Greener" משנת 1968. באותה שנה הזמר סטפאן מקוויבק הוציא גרסת כיסוי בצרפתית, וב-1969 ביצעה גם הזמרת ג'ינט רנו גרסה בצרפתית.
השיר נמכר בגרסאותיו השונות ביותר משמונה מיליון עותקים.
בביצועו של הזמר האוסטרי פטר אלכסנדר הגיע השיר "Der letzte Walzer" למקום הראשון במצעדים בגרמניה.
The Life of Pablo (בעברית: החיים של פאבלו) הוא אלבום האולפן השביעי של הראפר האמריקאי קניה וסט.
האלבום יצא לאור ב-14 בפברואר 2016, על ידי חברות התקליטים GOOD Music ודאף ג'אם.
מפגשי ההקלטה של האלבום התקיימו בין השנים 2013–2016, באיטליה, מקסיקו, קנדה וארצות הברית.
את האלבום הפיק וסט בשיתוף מגוון מפיקים אחרים, בהם ריק רובין ונועה גולדשטיין.
וסט גייס גם אמנים אורחים לאלבום, בהם צ'אנס הראפר, קיד קאדי, דיזיינר, ריהאנה, דה ויקנד, טיי דולה סיין ופוסט מאלון.
האלבום קודם על ידי מספר סינגלים שיווקיים, בהם "Real Friends" ו-"No More Parties in LA".
במהלך החודשים שלפני צאתו, שם האלבום ורשימת הרצועות שלו עברו מספר שינויים מתוקשרים.
גרסה מוקדמת של האלבום הוקרנה בבכורה על ידי וסט במדיסון סקוור גארדן ב-11 בפברואר 2016, כחלק מתערוכת האופנה שלו, "Yeezy Season 3".
לאחר מספר מפגשים ושינויים נוספים באלבום, השקתו התרחשה באופן רשמי בשירות ההזרמה טיידל כעבור שלושה ימים.
לאחר הופעת הבכורה הרשמית של האלבום בסטרימינג, המשיך וסט לבצע שינויים ועדכונים באלבום, כולל מיקסים חלופיים ושינויים במילות השירים.
האלבום זכה בעיקר לביקורות חיוביות ממבקרי המוזיקה ואף נבחר לאחד מהאלבומים הטובים ביותר של 2016 על ידי מגזינים ועיתונים רבים.
בעוד שיצא לאור בסטרימינג בלבד, הצליח האלבום להגיע למקום הראשון במצעד הבילבורד 200, ובכך הפך לאלבום הראשון שהגיע לצמרת המצעד בעקבות סטרימינג בלבד, ואף קיבל את תואר הפלטינה הכפולה מאיגוד תעשיית ההקלטות האמריקאי.
כמו כן, הגיע האלבום לצמרת המצעד של נורווגיה, ולעשירייה הפותחת של המצעדים של קנדה, דנמרק, פינלנד, הולנד ושוודיה.
בשנת 2015 הודיע וסט על שמו החדש של האלבום, "SWISH", אם כי בו זמנית הבהיר כי ייתכן וישנה את שמו.
בינואר 2016 הודיע וסט כי האלבום ייצא לאור ב-11 בפברואר, ובאותו החודש הוציא את השיר "Real Friends", המהווה כסינגל השיווקי הראשון מתוך האלבום.
ב-26 בינואר, חשף כי שינה את שמו של האלבום ל-"Waves".
בשבועות שקדמו לצאת האלבום, הוציא וסט מספר איטרציות משתנות של רשימת הרצועות, בעוד שהוא הסתבך בכמה מחלוקות ברשת החברתית טוויטר.
מספר ימים לפני צאת האלבום, ב-9 בפברואר, שינה וסט את שמו בשנית ל-"The Life of Pablo".
ב-11 בפברואר, תאריך היציאה המקורי של האלבום, הציג וסט גרסה מוקדמת של האלבום בהיכל "מדיסון סקוור גארדן", במסגרת הצגת קו הביגוד שלו, "Yeezy Season 3".
לאחר הצגת האלבום, הודיע וסט כי ישנה בשנית את רשימת הרצועות לפני צאת האלבום, ועיקב את הוצאתו פעם נוספת על מנת לסיים את הקלטת השיר "Waves", עקב בקשתו של אחד מכותבי השיר, הראפר צ'אנס הראפר.
בסופו של דבר, האלבום יצא לאור ב-14 בפברואר.
לפני יציאתו של האלבום, צייץ וסט בטוויטר כי מדובר באלבום היפ הופ, כמו גם באלבום גוספל.
האלבום הוקלט בין השנים 2013–2016, אם כי הקלטת השיר "No More Parties in LA", יחד עם קנדריק לאמאר, החלה בשנת 2010, במהלך מפגשי ההקלטות של האלבום My Beautiful Dark Twisted Fantasy.
על פי דיווח המוזיקאי האמריקאי טיי דולה סיין, מפגשי הכתיבה וההקלטה לאלבום התרחשה במקסיקו בספטמבר 2014, תוך שהוא נזכר שהיו נוכחים בהם גם המוזיקאי הבריטי פול מקרטני והזמרת הברבדית ריהאנה.
הראפרים האמריקאים פושה טי וקונסקוונס אישרו כי הם סיימו לעבוד עם וסט על מוזיקה שתצא על ידו מתוך האלבום.
במרץ 2015, במהלך ראיון עם MTV, דיבר הראפר ביג שון על מיקומי ההקלטות המרובים בהם הוקלט האלבום, תוך שהוא מציין את מקסיקו והוואי, ומקדם את אלבום האולפן השלישי שלו, "Dark Sky Paradise", שיצא באותה השנה.
ב-27 בינואר 2016 חשף וסט את רשימת הרצועות הסופית של האלבום בחשבון הטוויטר שלו, שחשף שיתופי פעולה פוטנציאליים שלא הוכרזו באופן רשמי, שכללו, בין היתר, את דה-דרים, טיילר, דה קריאייטור, אייסאפ רוקי, קיד קאדי, ליל עוזי ורט, דרייק ופרנץ' מונטנה.
בסופו של דבר, חלק ניכר מהאמנים שנחשפו לא השתתפו באלבום.
לאחר צאת האלבום, וסט הכריז על כוונתו לשנות את השירים, והכריז על האלבום כ"נשימה חיה שמשנה ביטוי יצירתי".
ב-13 במרץ 2016, כחודש לאחר צאת האלבום, העלה וסט גרסה מעודכנת של השיר "Famous", תוך שהוחלפו המילים "She be Puerto Rican day parade wavin", ל"She in school to be a real estate agent", וכן חלו מספר שינויים במיקס של השיר.
שלושה ימים לאחר מכן, עדכן את רשימת הרצועות של האלבום ברשת הזרמת המדיה טיידל, תוך שהוסיף גרסה מעובדת מחדש לשיר "Wolves", שכללה קולות רקע נוספים של הזמר ויק מנסה, שהוסרו במקור מתוך השיר, וסיום השיר, אותו מבצע פרנק אושן, פוצל לרצועה נוספת, בשם "Frank's Track".
ב-30 במרץ, קיבל האלבום עדכון גדול, בו כ-12 רצועות הופיעו בצורות משתנות.
העדכונים כללו תוספות קוליות בולטות, מילים חדשות ומיקסים ששונו.
חברת התקליטים דאף ג'אם אישרה זאת כ"גרסה שעודכנה, שודרגה ושוחזרה מחדש", והבהירה כי האלבום ימשיך לקבל עדכונים וגרסאות חדשים, וכינתה את האלבום כ"תהליך מתמשך".
ב-14 ביוני, עודכן האלבום, תוך שכלל רצועה נוספת בשם "Saint Pablo", יחד עם שינויים שונים ומגוונים בשירי האלבום.
ב-31 בדצמבר 2015 הוציא וסט את הסינגל השיווקי הראשון מתוך האלבום, "Facts".
גרסה חדשה של השיר היא זו שפורסמה באלבום, בשם "".
ב-8 בינואר 2016 הודיעה אשתו של וסט, קים קרדשיאן, באמצעות טוויטר, על יציאתו של הסינגל השיווקי השני, "Real Friends", כחלק מיוזמתה של חברת התקליטים של וסט GOOD Music, להוציא שיר בכל יום שישי.
השיר יצא לאור ב-SoundCloud של וסט במקביל להכרזה על תאריך צאת האלבום.
בשבוע שלאחר מכן, הוציא את הסינגל השיווקי השלישי, "No More Parties in LA", בהשתתפותו של קנדריק לאמאר.
ב-28 במרץ, כחודש לאחר צאת האלבום, יצא הסינגל הראשון מתוכו, "Famous", בהשתתפותה של ריהאנה.
ב-7 ביוני יצא הסינגל השני, "Father Stretch My Hands", וב-9 בספטמבר יצא הסינגל השלישי, "Fade".
באוגוסט 2016, יצא וסט לסיבוב הופעות באמריקה הצפונית על מנת לקדם את האלבום, בשם "Saint Pablo Tour".
ב-Metacritic, קיבל האלבום ציון ממוצע של 75 מתוך 100, בהתבסס על 35 ביקורות.
נתן לאלבום ציון של 7.4 נקודות מתוך 10. אתר ביקורות האלבומים Album of the Year נתן לאלבום ציון של 77 נקודות מתוך 100, על סמך 35 ביקורות.
ג'ון קרמניקה ממגזין הניו יורק טיימס הצהיר כי וסט "שכלל את אמנות הבריקולאז' האסתטי והאינטלקטואלי, משתנה בזמן אמת וסומך על המאזינים באופן תמידי".
ג'ייסון גריני מפיצ'פורק אמר כי שירי האלבום מאופיינים ב"חוש הומור מטורף", וטען כי לאלבום יש "תנועה חופשית" ו"אנרגיה מדביקה וייחודית לדיסקוגרפיה של וסט", והמשיך לשבח את האלבום באומרו כי האלבום הוא "הכי עמוק" של וסט.
רוברט כריסטגאו מ-Vice תיאר את האלבום כ"סתמי וקל על האוזניים", וכתב כי "בניגוד ל-Yeezus, הוא לא יופיע ברשימות רבות של 2016 - הוא לא מושלם מדי, לא ממוקד מדי, אבל זה גם הקסם של זה, ואני מעדיף את זה".
גרג טייט מ-Spin כתב כי "גם אם מר וסט מרגיש (לעת עתה, לפחות) שהשנים הטובות ביותר שלו כסופרסטאר ראפ עומדות מאחוריו, עדיין יש פעימות נהדרות של הללה המשוטטת בנוגין ההומה והמבולבל לאורך האלבום", ותיאר את האלבום כ"ארוך בביטחון מוזיקלי וקצר על פסוקים מעוררי השראה".
פטריק ראיין מ-USA Today טען שאף על פי שהאלבום "עשוי לא לספק את הבטחתו של וסט להיות "אלבום החיים", אין ספק כי מדובר ביצירתו של אחד האמנים הדוחפים את גבולות המוזיקה ביותר".
ריי רת'מן מאנטרטיינמנט ויקלי התלהב פחות, תוך שכינה את האלבום "אלבום שאפתני שמגלה שהראפר נאבק לדחוס את זהויותיו הרבות לכדי שלם אחד מוזר".
הוא פירט כי "בדומה לוסט עצמו, האלבום הוא רגשי, מתפרץ, בלתי צפוי ומרגש ללא ספק".
אלכסיס פיטרידיס מהגרדיאן טען כי האלבום "מטושטש, כאוטי, עמוק למעורר רוח, נועז בצורה מרשימה ומרגיז לחלוטין", וכי האלבום נשמע כאילו "הושלכו רעיונות אליו עד שהוא מרגיש מבולגן ובלתי קוהרנטי", אף על פי שהסיק כי "האלבום אכן טוב מאוד".
נייל מקורמיק מדיילי טלגרף העניק לאלבום ביקורת מעורבת: "האלבום בהחלט עשיר בהיקף מוזיקלי עם רעיונות מעוררי השראה", אך גם הרגיש שהאלבום הוא "כל כך מעורב בעצמו שהוא עובר לאשליה עצמית, המסומנת בהיעדר כה מוחשי של פרספקטיבה ואובייקטיביות".
המוזיקאי הישראלי מיכאל כהן, בביקורת על האלבום במאקו, אמר כי "האלבום הזה בעייתי, אבל באותה העת הוא עדיין מדהים ועדיין ראוי להיכנס לרשימה המכובדת של האלבומים שהגיעו לפניו, גם אם הוא לא עקבי ומחושב כמוהם.
גם אם לא קיבלתי מקבץ של סינגלים מושלמים או אלבום קונספט מושקע, קיבלתי כאן הצצה לעולמו של האיש המשפיע ביותר בהיפ הופ כיום, וכמה רגעים מוזיקליים בלתי נשכחים.
ושיר של קניה וסט, קנדריק לאמאר ומאדליב.
בסופו של דבר האלבום הזה מוכיח שכמו במבחן במתמטיקה, גם בהיפ הופ לפעמים הדרך חשובה יותר מהתוצאה, וכמו בחיים, התוצאה היא בעצם הדרך עצמה".
עמי פרידמן מ-ynet העניק לאלבום ביקורת חיובית, תוך שהגדיר אותו כ"אסון מרהיב לשמיעה" ו"רכבת הרים מרתקת, לא קוהרנטית ובוטה של אדם שהאגו שלו יצא מכלל שליטה", המשיך ואמר כי "בכל זאת, בזכות עושר הצלילים, הרעיונות וההפקה - הבלאגן הזה דווקא עובד היטב ומאתגר שוב ושוב את האוזן בכל האזנה".
מבקר המוזיקה מתן שרון העניק למגזין Time Out תל אביב ביקורת חיובית גם הוא, באומרו כי האלבום הוא "ויזואלי, אסתטי, כלכלי, רוחני – ושואף להציג אותו באופן האותנטי ביותר כפי שהוא תופס אותו".
האלבום דורג על ידי מגזינים ועיתונים רבים כאלבום הטוב ביותר של שנת 2016, בהם הניו יורק טיימס וטיים אאוט לונדון.
בין המגזינים שדירגו את האלבום בעשירייה הפותחת של האלבומים הטובים ביותר של השנה, היו בילבורד, הגרדיאן, NME ופיצ'פורק.
בעודו זמין ברשת הזרמת המדיה טיידל בלבד, תחילה, האלבום לא נכנס למצעדי האלבומים.
על פי הדיווחים, האלבום זכה לכ-500,000 הורדות לא חוקיות תוך 24 שעות מיום צאתו, שהיו שוות לכ-10 מיליון דולר, ובכך הפך לאלבום עם מספר ההורדות הלא-חוקיות הגדול ביותר אי פעם.
במרץ 2016, חשף השירות כי תוך כעשרה ימים מאז שיצא, הוזרם האלבום יותר מ-250 מיליון פעמים.
ב-9 באפריל 2016 דווח על ידי בילבורד כי לאחר שהאלבום יצא בשירותי הזרמת המדיה שאינם טיידל, האלבום הגיע היישר אל המקום הראשון מצעד הבילבורד 200, ונמכר באותה העת בכ-90,000 יחידות, ובכך הפך לאלבומו השביעי של וסט ברציפות שהגיע היישר אל המקום הראשון במצעד.
זו הייתה הפעם הראשונה בה אלבום הגיע למקום הראשון במצעד הודות לסטרימינג בלבד.
ב-27 במרץ 2017 קיבל האלבום את תואר הפלטינה מאיגוד תעשיית ההקלטות האמריקאי.
ב-27 בפברואר 2020 קיבל את תואר הפלטינה הכפולה.
שנהפרסקטגוריהתוצאהמקור2016פרסי ההיפ הופ של ה-BETאלבום השנהפרסי המוזיקה של Soul Trainאלבום השנה2017פרס קליאוחדשנות השנהקמפיין השנהפרס גראמיאלבום הראפ הטוב ביותרפרסי ה-NMEהאלבום הטוב ביותר
The Law הוא שיר שהקליט הראפר האמריקאי אב-סול בשיתוף הראפרית האמריקאית רפסודי והראפר האמריקאי מק מילר.
השיר יצא לאור ב-9 בדצמבר 2016, כחלק מאלבומו הרביעי של אב-סול, Do What Thou Wilt, על ידי חברת התקליטים טופ דואוג אנטרטיינמנט.
השיר נכתב על ידי אב-סול, רפסודי, מק מילר והופק על ידי בנטלי הייז.
השיר הוא בסגנון ההיפ הופ אשר משלב בתוכו את סגנון הנשמה.
השיר כולל בתוכו קולות רקע אשר בוצעו על ידי הזמרת האמריקאית אריאנה גרנדה, דאז בת זוגו של מק מילר.
השיר עלה לרשת הזרמת המדיה ספוטיפיי, יחד עם צאת האלבום.
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-43 מיליון.
המשחק מכיל מרכיבי אימה-הישרדות ומשוחק מנקודת המבט של אדם שלישי.
המשחק יצא לשוק ב-19 ביוני 2020, לאחר שהוא הוכרז בדצמבר 2016, אך יציאתו לשוק נדחתה פעמיים: בפעם הראשונה לטובת הליכי פיתוח נוספים שנועדו לשפר את חוויית המשחק, ובפעם השנייה בשל סוגיות לוגיסטיות שנבעו כתוצאה מהתפרצות מגפת הקורונה.
"The Last of Us Part II" הוא משחק אימה-הישרדות מסוגת פעולה-הרפתקאות המשוחק מנקודת המבט של אדם שלישי.
במהלך המשחק, השחקן יוכל להשתמש בנשק חם, כלי נשק מאולתרים ובמכניקות התגנבות על מנת להתגונן מפני בני אדם עוינים ויצורים קניבליסטיים שנדבקו בזן מוטציה של פטריית קורדיפס.
המשחקיות ב-"Part II" מציגות בצורה רחבה ומפורטת יותר גם את המשחקיות של המשחק הראשון, "The Last of Us".
בין מכניקות המשחקיות החדשות, השחקן יוכל לחצות את הסביבה על ידי היכולת הגיע לנקודות תצפית גבוהות יותר באמצעות קפיצה וטיפוס תוך ניצול זריזותה של אלי, ולזחול על מנת להתחמק מאויבים.
לאורך כל המשחק, לשחקן יהיה בן לוויה שאינו שחקן שיסייע להם, ובנוסף, חלקים גדולים מהמשחק יתקיימו בסיאטל, וושינגטון.
גם במשחק הנוכחי יופיע "מצב האזנה" מהמשחק הקודם, המאפשר לשחקנים לאתר אויבים באמצעות תחושת שמיעה מוגברת ומודעות מרחבית, המצוינים כקווי מתאר הנראים דרך קירות וחפצים.
בנוסף, השחקן יוכל לאסוף חפצים ותוספות במטרה לשדרג את המיומנויות בעץ המיומנויות שלו.
"Part II" יציג גם כלבי שמירה שיכולים לעקוב אחר ריחו של השחקן.
המשחק מתקיים במערב ארצות הברית הפוסט-אפוקליפטית ומופיעות בו הרבה דמויות שהופיעו במשחק הקודם, שהבולטות ביותר בהן הם אלי (אשלי ג'ונסון), ג'ואל מילר (טרוי בייקר), אחיו טומי (ג'פרי פירס) ואשתו, מריה (אשלי סקוט).
המשחק נפתח בעיירת ג'קסון, ויומינג, המנוהלת על ידי טומי.
בין אירועי שני המשחקים, אלי מתיידדת עם דינה (שאנון וודוורד), נערה יהודייה, ובן זוגה לסירוגין, ג'סי (סטיבן צ'אנג).
הם נתקלים בחזית לשחרור וושינגטון; שחבריו הבולטים כוללים את אבי (לורה ביילי), מל (אשלי ברץ'), נורה (צ'לסי טאברס), אוון (פטריק פוגיט), ומני (אלחנדרו אדדה), ואת מנהיגם, אייזק (ג'פרי רייט).
לאורך המשחק, השחקן נכנס לנעליהן של אלי ואבי.
המשחק מתרחש גם בסיאטל, וושינגטון, וסנטה ברברה, קליפורניה, שם אלי פוגשת את הסרפייטס, קבוצת קנאים דתיים, ואת הפתנים, קבוצת שודדים, בהתאמה.
בנוסף, אבי מתיידדת עם שני סרפייטס לשעבר, יארה (ויקטוריה גרייס), ואחיה לב (איאן אלכסנדר), נער טרנסג'נדר.
חמש שנים לאחר אירועי המשחק הקודם, ג'ואל ואלי גרים כעת בג'קסון, עיירה הנמצאת תחת שליטתם וניהולם של טומי, אחיו של ג'ואל, ואשתו, מריה.
אלי, לאחר שהתיידדה עם דינה וג'סי, מנהלת זוגיות גלויה עם דינה לאחר שזאת האחרונה נפרדה מג'סי.
מאוחר יותר, לאחר שג'ואל וטומי נעלמים במהלך סיור בחיפוש אחר נגועים חדשים, אלי ודינה יוצאות לחקור.
במקביל, נחשף שאבי וחברי קבוצתה נמצאים בפאתי ג'קסון במטרה להרוג את חברי העיירה.
זמן קצר לאחר מכן, ג'ואל וטומי מצילים את אבי מהנגועים והם נמלטים מעדר גדול וחוזרים למאחז המנוהל על ידי הקבוצה של אבי.
לאחר שהצמד מציג את עצמו, הם מותקפים על ידי הקבוצה של אבי.
אלי מוצאת אותם אך מותקפת ומתבוננת בחוסר אונים במותו האלים של ג'ואל בידיה של אבי.
מתגלה כי הקבוצה של אבי היא חלק מהחזית לשחרור וושינגטון.
אלי, המושפעת מהאירוע, נשבעת לנקום.
לאחר מכן, טומי, מתוסכל מכך שלג'קסון חסרים משאבים ללחימה בחזית לשחרור וושינגטון, רודף אחריהם עד לבסיסם בסיאטל בלבד.
באישורה של מריה, אלי ודינה רודפות אחרי טומי.
תוך הימנעות מסיור של החזית לשחרור וושינגטון בסיאטל, בנות הזוג מותקפות על ידי קבוצה גדולה של נגועים ובמהלך בריחתן, אלי מגלה את חסינותה בפני דינה, שבתורה מגלה לה שהיא בהיריון.
למחרת, כשדינה נחלשת פיזית כתוצאה מההיריון שלה, אלי רודפת אחרי טומי לבדה ונתקלת בג'סי, שעקב אחריהן עד לסיאטל, שמשאיר את אלי להמשיך במסעה לבדה לאחר שהוא מתעייף.
תוך כדי חיפוש אחר חברתה של אבי, נורה, היא נתקלת בסרפייטס, קבוצת קנאים דתיים שנאבקים בחזית לשחרור וושינגטון על השליטה בסיאטל.
בסופו של דבר, אלי מאתרת את נורה וחוקרת אותה על מיקומה של אבי.
כאשר נורה גוססת מפציעותיה, אלי לומדת שהיא גחלילית לשעבר, וגורמת לה להיזכר כיצד לפני שנתיים היא חקרה את בית החולים שג'ואל הציל אותה ממנה ומגלה שהוא שיקר לה על כך שהגחליליות לא מצליחים למצוא תרופה.
למחרת, אלי יוצאת למרדף בעקבותיה של אבי בזמן שג'סי רודף אחרי טומי.
אלי נתקלת בשני חברים נוספים בקבוצה של אבי, אוון ומל, אותם היא נאלצת להרוג, אך רק אז היא מגלה לאימתה שמל הייתה בהיריון.
אחרי שאלי נפגשת מחדש עם דינה, ג'סי וטומי, הם מחליטים לחזור לג'קסון, אך נקלעים למארב של אבי, שהורגת את ג'סי ומחזיקה את טומי כבן ערובה, תוך כדי שהיא חושפת בפני הקבוצה שהיא בתו של אחד המנתחים של הגחליליות שג'ואל הרג בזמן שהציל את אלי, ומגוללת את קורותיה בשלושת הימים האחרונים.
בפלשבק, לאחר שנודע לה כי אוון נעלם במהלך חקירת פעילות בה מעורבת קבוצת הסרפייטס, אבי מתעמתת עם אייזק על כך שהוא שמר זאת בסוד.
אייזק חושף שייתכן ואוון הצטרף לסרפייטס, ומסביר את תוכניתו לתקוף את המאחז של הסרפייטס כדי להשמיד אותם.
לאחר מכן אבי יוצאת לחפש את אוון, ולאחר שנלכדת, מחולצת על ידי יארה ולב.
בתהליך, זרועה של יארה נשברת, אם כי בסופו של דבר, אבי מוצאת את אוון, שהתפכח מהמלחמה בין החזית לשחרור וושינגטון לסרפייטס, וניסה להפליג לסנטה ברברה, שם קבוצת הגחליליות מתארגנת מחדש.
אבי לוקחת את יארה לקבלת טיפול רפואי אצל אוון ומל ומשיגה ציוד רפואי מבית החולים של החזית לשחרור וושינגטון בעזרתו של לב.
לאחר כריתת זרועה של יארה, לב בורח על מנת לבקר את אמו, מה שמאלץ את אבי ויארה לרדוף אחריו.
בדרכן, השתיים נתקלות במני, שנהרג לאחר מכן על ידי טומי.
השתיים מוצאות לבסוף את לב, שנאלץ להרוג את אמו כאשר תקפה אותו, והשלושה נאלצים לברוח שוב כאשר מתחילה המתקפה של החזית לשחרור וושינגטון על הסרפייטס.
יארה מקריבה את עצמה כדי לאפשר לאבי ולב לברוח, והורגת את אייזק בתהליך.
השניים שבים למקום המסתור שלהם, שם הם מגלים את גופותיהם של אוון ומל, ומוצאים מפה שאלי השאירה אחריה, שמובילה למקום המסתור שלה.
בחזרה להווה, אבי יורה בטומי ונלחמת נגד אלי ודינה, ומכניעה אותן, אף שהיא חסה על חייהן לאור התעקשותו של לב, שמגלה על הריונה של דינה, בתמורה לעזיבת סיאטל מאחוריהן.
חודשים לאחר מכן, אלי ודינה מתגוררות בחווה, שם הן מטפלות בתינוקה של דינה, למרות שאלי סובלת מהפרעת דחק פוסט-טראומטית בגלל מותו של ג'ואל.
כאשר טומי מגיע עם מידע על מקום הימצאה של אבי, אלי, שאינה מסוגלת להשאיר את עברה מאחור, עוזבת במטרה להתעמת איתה.
בינתיים, אבי ולב מגיעים לסנטה ברברה בחיפוש אחר הגחליליות ומצליחים ליצור עמם קשר.
השניים מתבקשים לצאת לאי קטלינה, לפני שהם נלכדים על ידי קבוצת הפתנים.
כאשר אלי מגיעה, היא מצילה את השניים, ובתחילה מאפשרת להם להתרחק לפני שהיא נזכרת בג'ואל המת ומחליטה להילחם באבי.
אלי מצליחה לגבור על אבי, אך חווה התגלות מוסרית ונסוגה, ומאפשרת להם לעזוב.
כשהיא חוזרת לחווה, מגלה אלי את המקום ריק, לאחר עזיבתה של דינה עם התינוק שלה.
כשהיא נזכרת בשיחתה האחרונה עם ג'ואל, בה הבטיחה לנסות לסלוח לו, משאירה אלי את הגיטרה המיותמת של ג'ואל בבית החווה ופונה אל עבר עתיד לא ידוע.
פיתוחו של המשחק החל בשנת 2014, זמן קצר לאחר הפצת גרסת הרימאסטר של "The Last of Us".
השחקנים טרוי בייקר ואשלי ג'ונסון שבים לגלם את דמויותיהם כג'ואל ואלי, בהתאמה.
ניל דרוקמן שב לעבודתו על המשחק כבמאי הקריאייטיבי וכתסריטאי לאחר שעבד על "The Last of Us", אולם הפעם עלילת המשחק נכתבה שיתוף פעולה עם התסריטאי האלי גרוס.
ברוס סטרלי, במאי המשחק המקורי, עזב את Naughty Dog בשנת 2017, ובמקומו נבחרו אנתוני ניומן וקורט מרגנאו לביים את "Part II"; ניומן שימש ככוריאוגרף הלחימה של "The Last of Us", ומרגנאו היה במאי המשחק "Uncharted: The Lost Legacy".
המלחין גוסטבו סנטולוללה שב להלחין הפסקול עבור "Part II".
התוכניות למצב מולטי-פלייר עבור המשחק בוטלו מכיוון שהמשאבים הועברו לשיפור היקפו.
ב-Naughty Dog הצהירו כי "Part II" הוא המשחק הארוך ביותר שהם עבדו עליו.
"Part II" הוכרז במהלך אירוע ה-"PlayStation Experience" שהתקיים בדצמבר 2016. הטריילר הראשון חשף את חזרתם של אלי וג'ואל, חמש שנים לאחר המשחק הראשון.
הוצהר כי השחקן ייכנס לנעליה של אלי בת ה-19, לאחר שהיה ניתן לשחק אותה בחלק קטן מהמשחק הראשון, בו ג'ואל היה הדמות הראשית אותו השחקן שיחק.
בעוד שהמשחק הראשון עסק בתמות של אהבה, דרוקמן הצהיר כי "Part II" יעסוק בתמות של שנאה.
העבודה על לכידת התנועה החלה בשנת 2017.
זמן קצר לאחר הפצת המשחק "The Lost Legacy" באוגוסט 2017, הצוות שעבד על המשחק הראשון עבר לסייע בפיתוח "Part II", כלומר, האולפן כולו עבד עליו.
הטריילר השני למשחק יצא באוקטובר 2017 כחלק משבוע המשחקים בפריז, ובמהלכו נחשפו ארבע דמויות חדשות: יארה (ויקטוריה גרייס), לב (איאן אלכסנדר), אמילי (אמילי סוואלו), ודמות ללא שם שגולמה על ידי לורה ביילי.
דרוקמן הצהיר כי הדמויות "אינן נלוות למסע הבא של אלי וג'ואל".
המשחק הוצג בכנס E3 2018 של סוני.
טריילר נוסף הוצג ב-"State of Play", מצגת הנוגעת למשחקי פלייסטיישן עתידיים שהתקיים בספטמבר 2019.
באפריל 2020, בייקר הפציר בשחקנים להיכנס לעלילת המשחק בראש פתוח וחשף כי לג'ואל יהיה "תפקיד מרכזי" בעלילה, ובנוסף הצהיר שהוא לא בטוח אם השחקנים יאהבו את הנרטיב או ישנאו אותו, אך לא יישארו "אמביוולנטיים" לגביו.
במקור, המשחק התעתד לצאת לשוק ב-21 בפברואר 2020, אך באוקטובר 2019, תאריך יציאתו לשוק נדחה ל-29 במאי 2020. סוני הכריזה על ארבע מהדורות: מהדורה רגילה, מיוחדת, אספנים ומהדורת אלי.
המהדורות השונות מגיעות עם פריטי אספנים שונים כמו פריטים ויכולות לא נעולות, בנוסף לבונוס בהזמנת המשחק מראש.
ב-2 באפריל 2020, Naughty Dog הודיעה שפיתוח המשחק כמעט הושלם, אך תאריך יציאתו יידחה ללא הגבלת זמן בגלל בעיות לוגיסטיות שנגרמו כתוצאה מהתפרצות מגפת הקורונה.
ב-27 באפריל דלפו מספר קטעי וידאו ברשת, בהם נראו קטעים, משחקיות ופרטי עלילה.
דרוקמן צייץ שהוא "שבור לב" עבור המעריצים וצוות הפיתוח, שהקדישו שנים על פיתוח המשחק.
בהמשך אותו יום, הודיעה סוני שהמשחק יופץ לשוק ב-19 ביוני 2020. מספר ימים לאחר מכן הצהירה סוני כי היא זיהתה את המדליפים, וכי הם אינם קשורים לסוני או ל-Naughty Dog.
בעוד שהטריילר השני התקבל בביקורות חיוביות לרוב, הוא עורר ביקורת על האלימות המוצגת בו.
נשיא "Sony Computer Entertainment" באירופה, ג'ים ראיין, הגן על הטריילר ואמר שהמשחק מיוצר על ידי מבוגרים ומיועד לאותו קהל.
דרוקמן הסביר: "אנו מפיקים משחק על מעגל האלימות ואנחנו מצהירים על פעולות אלימות ועל ההשפעה שיש להם...
[הרעיון] היה שהשחקן ירגיש דוחה בגלל חלק מהאלימות שהוא מבצע בעצמו."
הסצנה המוצגת במהלך פאנל המשחק בכנס E3 2018, במהלכה אלי מנשקת אישה אחרת, דינה, זכתה לשבחים על כך שיוצרי המשחק הצליחו להנפיש נשיקה - שנחשבת לעיתים קרובות כקשה להנפשה - בצורה לוהטת ואמינה.
המבקרים גם שיבחו את הגרפיקה המשופרת, את הבינה המלאכותית של האויב ואת מכניקת הלחימה.
"The Last Great American Dynasty" (בעברית: "השושלת האמריקאית הגדולה האחרונה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore.
השיר נכתב על ידי סוויפט ביחד עם ארון דנסר והופק על ידי דסנר גם כן.
עם יציאתו, "The Last Great American Dynasty" זכה לביקורות חיוביות מטעם מבקרי המוזיקה, תוך שפורסמו שלל מחקרים אודות ההיסטוריה שלו והמשמעות שלו.
כמו כן, מבקרי המוזיקה טענו שהשיר מייצג את "סגנון כתיבת השירים האוטוביוגרפי והמדויק של סוויפט".
השיר הופיע במקום הרביעי במצעד שירי הספוטיפיי העולמי וצבר למעלה מ-5.961 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 23 מיליון השמעות.
"The Last Great American Dynasty" מספר סיפור בהשראת סיפור חייה האמיתי של רבקה וסט הרקנס - יורשת מפורסמת ועשירה מסנט לואיס שהייתה בעבר בעלת אחוזת החוף של רוד איילנד, אותה רכשה סוויפט בשנת 2013 תמורת כ-17 מיליון דולר.
השיר מתאר את נישואיה של רבקה לבעלה השני, ביל הרקנס, יורש ההון של חברת ואת רכישת ביתם ברוד איילנד.
סוויפט מתארת את חייה של הרקנס לפני ואחרי ההתאלמנות מבעלה, שנים מעטות אחרי חתונתם, ואת הקהילה באזור שמעולם לא קיבלה את הרקנס כאחת משלהם ואף האשימה אותה במותו של בעלה מהתקף לב.
הרקנס - שהפכה לאחת הנשים העשירות באמריקה – חיה חיי בוהמה, אירחה מסיבות מפוארות עם אישים מפורסמים, וייסדה להקת בלט מקצועית.
בבית האחרון של השיר, סוויפט עוברת לגוף ראשון ומתארת מנקודת מבטה שלה שהיא קנתה את אותו הבית ברוד איילנד, ועורכת הקבלה בין הפרסום הרב שלה עצמה בתקשורת לבין השערוריות בצהובונים שרדפו את הרקנס בזמנה.
את השיר הקליטה סוויפט במהלך שנת 2020, בדומה לשאר שירי האלבום, Folklore.
בוושינגטון פוסט נכתב כי השיר "מתחרה על תואר השיר הטוב ביותר בקריירה של טיילור סוויפט".
במגזין Elle נכתב כי "השיר, בשונה משירים אחרים של סוויפט, לא נכתב על משהו שקשור אליה, אלא נכתב מנקודת המבט שלה בנוגע לסיפור מפורסם מהעבר".
ארגוןרשימהמיקוםמקורבילבורד100 השירים הטובים ביותר לשנת 202039פיצ'פורק100 השירים הטובים ביותר לשנת 202032רולינג סטוןכל 206 השירים של טיילור סוויפט, לפי דירוג17BuzzFeed167 השירים הטובים ביותר של טיילור סוויפט, לפי דירוג85NMEהשירים הטובים ביותר של טיילור סוויפט, לפי דירוג2Uproxx50 השירים הטובים ביותר של טיילור סוויפט, מדורגים9Vulture179 השירים הטובים ביותר של טיילור סוויפט, לפי דירוג44
עם הפצתו של Folklore, השיר נחת במקום הרביעי במצעד הספוטיפיי האמריקאי, עם 3.348 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה.
בהמשך, התברג במקום הרביעי במצעד הסינגלים החמים של ניו זילנד, תוך שבמצעד השירים הדיגיטליים הגיע למקום ה-42.
במצעד הבילבורד הוט 100 הגיע למקום ה-13 והיה לאחד מהשירים היחידים בהיסטוריה שעשו זאת מבלי שיצאו כסינגל.
The Live Debut – 1990 (בעברית: הופעת הבכורה – 1990) הוא אלבום הופעה ומיני-אלבום השני של הזמרת-יוצרת האמריקאית מריה קארי.
המיני-אלבום יצא לאור ב-17 ביולי 2020, על ידי חברת התקליטים קולומביה רקורדס.
בשנת 1990, הוציאה מריה קארי את אלבום הבכורה שלה שנקרא על שמה Mariah Carey, על ידי חברת התקליטים קולומביה רקורדס.
למרות שהאלבום זכה להצלחה מסחרית, לאחר שנמכר ביותר מ-15 מיליון עותקים ברחבי העולם וקיבל תעודת תשע פלטינה מטעם איגוד תעשיית ההקלטות האמריקאי (RIAA), היא לא יצאה לסיבוב הופעות לקידום האלבום.
מיני-אלבום זה, מהווה גשר לאותה התקופה בה לא יצאה קארי לסיבוב הופעות והוא יצא במהדורה אקסקלוסיבית לרגל 30 שנה לקריירה שלה.
אזורתאריך יציאהפורמטחברת תקליטיםמקורעולם17 ביולי 2020הזרמת מוזיקה • הורדה דיגיטליתקולומביה
The Leprechaun הוא אלבום האולפן התשיעי של פסנתרן הג'אז האמריקאי צ'יק קוריאה, שהוקלט ויצא בשנת 1976. הוא כולל קטעי קרן יער וכלי מיתר לצד שירתה של אשתו, גייל מורן.
האלבום הוקלט בתקופה שבה פעל קוריאה כמוביל בהרכב הג'אז שלו, Return to Forever.
אף על פי שהאלבום מכיל הרבה יותר קטעי ג'אז חופשי מאשר המוזיקה שהלהקה הפיקה עד אז ותמשיך להפיק, הצליל הייחודי של הקבוצה נשמע היטב באלבום.
על שיר אחד באלבום, קוריאה זכתה בפרס הגראמי על ביצועי הג'אז הטובים ביותר של הרכבים, עבור השיר האינסטרומנטלי "Leprechaun's Dream, Pt.
צ'יק קוריאה - פסנתר כנף, פסנתר חשמלי, אורגן האמונד, סינתיסייזר, כלי הקשה
דני קאהן, ג'ון גאצ'ל, בוב מיליקן - חצוצרה
וויין אנדרה, ביל ווטרוס - טרומבון
אני קוואפיאן, אידה קאוואפיאן - כינור
"The Lebanon" הוא שיר של להקת הסינת'-פופ הבריטית The Human League, שיצא כסינגל באפריל 1984. הוא נכתב על ידי הסולן פיליפ אוקי והקלידן והגיטריסט ג'ו קאליס, והיה הסינגל הראשון מתוך אלבומה הרביעי של הלהקה, Hysteria.
הוא הוקלט באולפני AIR בין השנים 1983–1984.
השיר נכתב והוקלט בתקופה בה הלהקה הייתה בשאיפה להגיע להצלחה הבינלאומית העצומה של אלבומה הקודם, Dare.
המילים של השיר היו על מלחמת האזרחים בלבנון שהוחמרה עם הפלישה הישראלית לדרום לבנון בשנת 1982. הזמרת סוזן אן סאלי אמרה על השיר שהלהקה "רצתה לדבר בעד האנשים הקטנים" ולהגיד משהו על המצב בלבנון באותה תקופה, וכי הלהקה לא ניסתה להביע עמדה פוליטית בנושא.
The Living Daylights הוא שיר של להקת הסינת'-פופ הנורווגית א-הא משנת 1987. הוא נכתב על ידי גיטריסט הלהקה פול וואקטר.
השיר שימש כשיר הנושא של הסרט 007 באזור המסוכן מסדרת סרטי ג'יימס בונד.
ג'ון בארי נחשב כשותף לכותב ומפיק, וההוצאה הראשונית של השיר הייתה הגרסה שלו.
הגרסה השנייה של השיר, שעובדה מחדש על ידי הלהקה ב-1988, הופיעה באלבום האולפן השלישי שלה, Stay on These Roads.
השיר הגיע למקום החמישי בבריטניה ולמקום הראשון בנורווגיה.
השיר הוא אחד השירים המושמעים ביותר של להקת א-הא בהופעות חיות ולעיתים קרובות הורחב לשירה עם קהל, כפי שהופיע באלבום ההופעה החיה How Can I Sleep with Your Voice in My Head.
בהופעות חיות, פול וואקטר כלל לעיתים קרובות את שיר הנושא של ג'יימס בונד בסולו הגיטרה שלו.
להקת ההבי מטאל הדרום אפריקאית The Narrow הוציאה גרסת כיסוי של השיר בשנת 2005.
הקליפ של השיר, שביים סטיב בארון, צולם בבימת 007 בלונדון, שנבנתה במיוחד עבור הזיכיון של ג'יימס בונד.
הוא כולל סצנות שונות מהסרט ואת הלהקה כשהיא מופיעה בבימת 007 הריקה.
"The Last Song" (בעברית: השיר האחרון; במקור: "Song for 1992") הוא סינגל של הזמר הבריטי, אלטון ג'ון.
השיר שיצא ב-6 באוקטובר 1992 מופיע באלבום האולפן ה-23 של אלטון ג'ון, The One.
השיר נכתב על ידי אלטון ג'ון וברני טופין, והופק על ידי כריס תומאס .
השיר הוא שיר צדקה, שהכנסותיו הותרמו לקרן האיידס של אלטון ג'ון .
השיר הגיע, בשיאו, למקום השביעי במצעד הסינגלים של RPM, למקום השני במצעד השירים העכשוויים למבוגרים, ולמקום ה-21 במצעד הסינגלים הבריטי.
כותב המילים של אלטון ג'ון, ברני טופין, שלח לאלטון ג'ון בפקס את המילים בפריז, זמן קצר לאחר שהסולן הראשי של קווין, פרדי מרקיורי, מת בשנה הקודמת.
בריאיון עיתונאי שנתן אלטון ג'ון לאדבוקט אמר כי: "בכיתי כל הזמן כשכתבתי את המוזיקה, והיה לי מאוד קשה לשיר אותו".
השיר הופיע בכתוביות הסיום של הסרט מ-1993, והתזמורת ממשיכה לנגן, שהציג תמונות של אנשים בולטים שחלו בHIV/איידס.
השיר הוזכר פעמים רבות בתוכנית הרדיו האמריקאית, The Howard Stern Show .
הסטארט אפ הרזה: איך התחדשות בלתי פוסקת מאפשרת ליזמים של היום להקים את העסקים המוצלחים ביותר הוא ספר מאת אריק רייס המתאר את אסטרטגיית הסטארט אפ הרזה המוצעת שלו עבור חברות סטארט אפ.
רייס פיתח את הרעיון לסטארט אפ הרזה מניסיונו כיועץ, עובד ומייסד סטארט אפים.
רייס מייחס את הכישלון של הסטארט אפ הראשון שלו, Catalyst Recruiting, לאי הבנת הרצונות של לקוחות היעד שלהם והשקעה של יותר מדי זמן ואנרגיה בהשקת המוצר הראשונית.
אחרי עבודתו ב- Catalyst היה רייס מהנדס תוכנה בכיר בחברה שהשיקה מוצר יקר וכושל.
רייס רואה בשני המקרים את אותה השגיאה של "ללכת מהטכנולוגיה קדימה במקום לעבוד מהתוצאות העסקיות שאתה מנסה להשיג אחורה".
במקום זאת, רייס טוען שכדי לבנות חברה מצוינת, צריך להתחיל עם הלקוחות בצורה של ראיונות וגילוי מחקר.
בניית מוצר MVP ולאחר מכן בדיקה ואיטרציה במהירות מביאה לפחות בזבוז והתאמה טובה יותר לשוק המוצר.
רייס גם ממליץ להשתמש בתהליך שנקרא Five Whys, טכניקה שנועדה להגיע לליבה של בעיה.
חברות רבות מיישמות את השיטות שכתב רייס בספר ביניהן: Alphabet Energy, Dropbox, Wealthfront, וג'נרל אלקטריק.
לדברי ההוצאה, הספר נמכר ביותר ממיליון עותקים ותורגם ליותר משלושים שפות.
בנוסף, היה הספר ברשימת רבי המכר של הניו יורק טיימס.
הספר בתרגום עברית של גרשון גרון יצא בשנת 2021 בהוצאת סלע מאיר.
מדינהתוארעותקיםקנדה (Music Canada)פלטינה 3×300,000גרמניה (BVMI)פלטינה500,000הממלכה המאוחדת (BPI)
The Legend of Zelda: Tears of the Kingdom (בתרגום לעברית: האגדה של זלדה: דמעות הממלכה) הוא משחק וידאו מסוגות האקשן וההרפתקאות שיצא ב-12 במאי 2023. המשחק פותח על ידי חברת נינטנדו ועתיד להיות מופץ על ידם לקונסולת הנינטנדו סוויץ'.
המשחק מהווה המשך למשחק "The Legend of Zelda: Breath of the Wild" משנת 2017. אלמנטים שהוצגו במשחק הקודם נשארים גם במשחק הזה כגון העולם הפתוח, שהתרחב וכעת לינק יכול לבקר גם במקומות הנמצאים בשמיי ממלכת היירול.
במסגרת עלילת המשחק, לינק גיבור המשחק הקודם, מצטרף לנסיכה זלדה במאבקה נגד מלך השדים גאנון.
מיד בסיום פיתוח המשחק Breath of the Wild בשנת 2017, צוות הפיתוח החל בפיתוח המשחק לאחר שהבין שהרעיונות שרצו להכניס למשחק לא יוכלו להופיע בחבילת ההרחבה שיצרו.
במאי המשחק, וכן המפיק חוזרים לתפקידם גם במשחק זה.
קדימון שחשף מעט מהמשחק הופץ במהלך הכנס וחשיפה מלאה של המשחק התקיימה בכנס .
שמו של המשחק "דמעות הממלכה" נחשף במהלך פרנטציה שיווקית של נינטנדו בשם "" בספטמבר 2022. למרות שהמשחק היה אמור להשתחרר בשנת 2022, יציאתו נדחתה ל-12 במאי 2023.
בדומה למשחק הקודם, "דמעות הממלכה" מציג עולם פתוח שלם אותו השחקן יכול לחקור בחופשיות.
הפעם, נוספו למפה איים מעופפים בהם לינק יכול לבקר בכל עת.
בנוסף, מפה תת-קרקעית חדשה נחשפה מתחת להיירול ולינק יכול לבקר בה ולסייע לתושבי הממלכה נגד הגלום - חומר אפל שמשחית כל דבר שהוא נוגע בו.
בדומה למשחק הקודם, העולם הפתוח מעניק לשחקן חופש מוחלט: השחקן יכול לחקור את איי השמיים, את הממלכה התת-קרקעית, לפתור מקדשים ולצבור נקודות חיים או מאמץ ואפילו ללכת להילחם בגאנונדורף ישירות לאחר שסיים את אזור ה-Tutorial (מה שהופך את הקרב לקשה יותר).
בניגוד לשיקה סלייט מהמשחק הקודם, לינק קיבל מזלדה את הפורה פאד, מכשיר אלקטרוני דמוי קונסולת נינטנדו סוויץ' המכיל בתוכו את מפת העולם.
הקסמים שהיו זמינים בשיקה סלייט אינם קיימים במשחק זה, במקומם, לינק יכול לבצע קסמים בעזרת הזרוע שניתנת לו בתחילת המשחק.
המשחק מציג מערכת בניה חדשה שלא הייתה זמינה במשחק הקודם.
ברחבי מפת המשחק, לינק יכול למצוא כלים טכנולוגיים ששייכים לשבט הזונאי כגון רחפן, גלגלים, מאווררים וכדומה ובעזרת יכולותיו לחבר ביניהם וליצור אובייקטים חדשים לגמרי.
המערכת נותנת לשחקנים את האפשרות לחשוב מחוץ לקופסה וליצור אובייקטים שיכולים לסייע להם בשיטוט בעולם ובקרבות נגד אויבים.
אתר אינטרנט ייעודי המקטלג בתוכו חפצים ששחקנים הרכיבו נוסד ברשת האינטרנט ושחקנים יכולים לקבל השראה לבניות חדשות.
השחקנים יכולים לבנות לעצמם אובייקטים שונים, החל מטנק מלחמה, רובוט לוחם ואפילו קרוסלה.
מערכת המיזוג מעניקה ללינק יכולת להצמיד לנשקיו חפצים שונים שהוא מוצא ברחבי המפה במטרה להגביר את כוחם ויכולתם.
לדוגמה, לינק יכול להצמיד פרי מקפיא לחרבו וכל התקפה בעזרתה תקפיא את האויב.
לינק גם יכול להצמיד פרי מתפוצץ לחציו ולהפוך אותם לפצצות לרחוק.
המקדשים חוזרים גם במשחק זה וכמו קודם, על לינק לפתור מספר מקדשים במטרה לקבל כדורי קסם הקשורים לכוח האור (בניגוד למשחק הקודם בו הכדורים היו קשורים לאלה היליה) ולאחר שצבר מספר כדורים, לינק יכול להגדיל את מד נקודות החיים או הסיבולת שלו.
על מנת לקבל לרשותו את חרב המאסטר, על לינק הפעם להתמקד בהגברת מד הסיבולת שלו במקום במד נקודות החיים.
היכולות אותן לינק קיבל מרוחות השומרים במשחק הקודם לא זמינות במשחק זה.
במקומן, לינק, לאחר שסייע לכל חבר מאחד המחוזות, מקבל טבעת מיוחדת בעזרתה הוא יכול לזמן את אחד מחבריו שיסייעו לו בשדה הקרב או מחוצה לו: טולין יכול ליצור זרמי אוויר חזקים, ינובו מסוגל להתגלגל ולשבור סלעים, סידון יוצר מגן מים מיוחד סביב לינק וריג'ו מורידה ברקים מהשמיים.
הרוח החמישית, מינארו מסייעת ללינק בעזרת רובוט מיוחד עליו לינק יכול לרכוב ולהילחם באויביו.
מערכות מזג האוויר והבישול הדינמיות חוזרות גם במשחק זה, כאשר מזג האוויר יכול להשפיע על לינק או על אויביו בקרב.
לדוגמה, אויב מתכתי יקבל מכות ברק בזמן סופת ברקים ויאבד נקודות חיים.
מערכת הבישול חזרה באותה המתכונת ולינק יכול לבשל מאכלים שיעניקו לו נקודות חיים וכן בונוס זמני למד הסיבולת או נקודות החיים שלו.
בנוסף, לינק יכול לרקוח שיקויים שונים שיתנו לו בונוס זמני להגנה או להתקפה.
זמן מה לאחר הבסת קאלמיטי גאנון במשחק הקודם ושיקום הממלכה, לינק וזלדה חוקרים מערכת מערות תת-קרקעיות מתחת לטירת היירול.
במהלך חקירתם, הצמד מגלה הריסות עתיקות שזלדה מזהה כשייכות ליצורים בשם "הזונאי" שלפי האגדות, בראו את ממלכת היירול.
בתחתית המערה, לינק וזלדה מוצאים מומיה וזרוע נעוצה בבטנה.
כאשר השניים מתקרבים אל המומיה, אבן חן מיסטית נופלת ממנה וזלדה מרימה אותה.
המומיה מתעוררת לחיים ומנסה לתקוף את זלדה, אך לינק מגן עליה וכתוצאה מכך זרועו נקטעת וחרב המאסטר מושמדת.
לאחר הקרב, המומיה מרימה את טירת היירול לאוויר.
זלדה נופלת ונעלמת ואילו לינק מחולץ על ידי אותה הזרוע ונשלח הרחק מהמקום.
לינק מתעורר באיי השמיים ופוגש ברוח של יצור משבט הזונאי בשם ראורו, המספר לו שהוא פגש את זלדה ושהיא תולה בו תקוות רבות.
כמו כן, ראורו סיפר ללינק שהוא החליף את זרועו הקטועה בזרוע שלו, אותה זרוע שהצילה אותו קודם לכן.
ראורו מפציר בלינק להגיע למקדש הזמן על גביי האיים בתקווה למצוא את זלדה שם.
לינק מגיע למקדש וחווה חיזיון בו זלדה מחזיקה בשאריות חרב המאסטר המושמדת.
לינק חוזר בחזרה לממלכת היירול ומצתוות לפורה בתקווה להבין מה גרם לטירה לרחף.
מתברר שעם התעוררותה, המומיה שלחה גל של חומר דמוי ערפל בשם גלום המשחית את כל מה שהוא נוגע בו וכתוצאה מכך, ממלכת היירול מוצפת במפלצות שהורעלו בגלום ועושות נזק לתושבים.
לינק פוגש באימפה המספרת לו שהיא הבחינה בסמלים מוזרים ברחבי הממלכה, אותם היא קושרת לאגדה עתיקה אודות דמעות של דרקון האור העתיק.
לינק מסייע לאימפה לחקור את אחד הסמלים וחושף דמעה קסומה המכילה את זכרונותיה של זלדה.
במהלך המשחק, ככל שלינק מוצא יותר דמעות, הוא מגלה מה עלה בגורלה של הנסיכה זלדה עם פרידתם: זלדה נשלחה אל העבר הרחוק, עת הקמת ממלכת היירול ופגשה במלך ראורו ובמלכה סוניה.
בזמן שהותה שם, מלך שבט הגארודו בשם גאנונדורף רצה להפיל את ראורו במטרה לשלוט בהיירול והבין שעל מנת לעשות כך, עליו לקחת לעצמו את אחת מאבני החן הקסומות שהמלך ואשתו מחזיקים (אותה אבן שזלדה מצאה בתחילת המשחק).
גאנונדורף מעמיד פנים שפניו לשלום, הורג את המלכה סוניה, גונב ממנה את אבן החן שלה ומכריז מלחמה על המלך ראורו.
בסיועם של חמשת החכמים מהעבר ובזלדה (שמתברר שהיא צאצאית רחוקה של ראורו וסוניה ולכן היא חכמת הזמן והאור), ראורו נלחם בגאנונדורף.
בהבינו שהוא מסוגל רק להרדים את גאנון, אך לא לחסלו סופית, ראורו נועץ בבטנו של גאנונדורף את זרועו ובכך מקריב את עצמו.
גאנונדורף מאבד מכוחו ונכנס לתרדמת בה גופו החנוט נקבר תחת טירת היירול.
זלדה מבינה שבעתיד, גאנונדורף יחזור לתקוף את הממלכה ובכוחותיה היא משחזרת את חרב המאסטר, בתקווה שלינק ימצא אותה בעתיד.
בעשותה כך, זלדה הופכת לדרקון האור עצמו שמרחף מעל ממלכת היירול בהווה.
במקביל, לינק מסייע לחבריו מהמשחק הקודם: סיידון, ינובו, טולין וריג'ו לעצור התפרצויות גלום שקורות בממלכות שלהם ברחבי היירול ולשחרר את רוחות החכמים שסייעו לראורו בקרב נגד גאנונדורף בעבר.
לאחר שסייע לכל שבט, מתברר שחבריו של לינק הם בעצם הצאצאים של אותם החכמים שעזרו לראורו בקרב נגד גאנונדורף.
לאחר ששחרר את החכמים ויורשיהם, חבריו של לינק בהווה מצטרפים אליו בהבסת גאנון.
לינק שם פעמיו לטירת היירול במטרה להילחם בגאנונדורף, אך נופל למלכודת ונאלץ להילחם בצבאו של גאנונדורף במקום.
לאחר הקרב, פורה קוראת ללינק ולצאצאי החכמים ומסבירה שישנו חכם אחד נוסף שלא הצטרף לקרב.
לינק מבין שמדובר ברוחה של מינארו, אחותו של ראורו המתפקדת כחכמת הרוחות.
לינק נעזר בחבריו ומשחרר את מינארו, רותם את כוחה לקרב הסופי.
לינק וחבריו יורדים למעמקי ממלכת היירול ונלחמים בצבאו של גאנונדורף בשנית.
לאחר מכן, גאנונדורף, כעת לא מומיה, אלא גארודו מתגלה מול לינק ומתחיל בקרב נגדו.
לאחר שלינק מנצח את גאנונדורף בצורתו הרגילה, גאנונדורף משתמש באבן החן כדי להתחזק ולהפוך למלך השדים.
לינק מביס אותו וכמוצא אחרון, גאנונדורף בולע את אבן החן והופך לדרקון שמטיל את אימתו על היירול.
זלדה, בצורתה כדרקון האור מסייעת ללינק להילחם בצורת הדרקון של גאנונדורף בקרב אווירי מעל לטירת היירול.
הצמד מנצח את גאנונדורף, ורוחותיהם של ריארו וסוניה מחזירים את זלדה לצורתה הרגילה ומחזירים ללינק את זרועו.
זלדה נופלת מהשמיים, אך לינק תופס אותה והשניים נוחתים באגם.
מעט זמן לאחר מכן, רוחה של מינארו מופיעה מול זלדה ולינק ונשבעת שצאצאי החכמים בממלכה יגנו עליה לנצח.
דמות הפרוטגוניסט אותה השחקן מגלם.
הלינק במשחק הוא אותו הלינק מהמשחק הקודם והמחזיק ברוח הגיבור בלבו ובטרייפורס האומץ.
כמה שנים לאחר הבסת קלאמיטי גאנון, לינק, ביחד עם זלדה חוקר מערות תת-קרקעיות מתחת לטירת היירול, שם הם חושפים רשע עתיק שמאיים להרוס את הממלכה.
לינק הוא הבעלים הרשמי של חרב המאסטר האגדית, אותה הוא משיג ממצחו של דרקון האור (זלדה) לאחר שחשף את זכרונותיה או שחרר את עץ הדאקו לחופשי.
נרמז במשחק שהוא וזלדה במערכת יחסים וחיים ביחד בביתו של לינק בכפר האנאטו.
דמות משנית במשחקים וכמו לינק, גם זלדה היא אותה הזלדה מהמשחק הקודם המחזיקה בכוח האור ובטרייפורס החכמה.
זלדה היא צאצאית של האלה היליה (זלדה הראשונה) וכל בת במשפחת המלוכה נושאת את שמה.
בתחילת המשחק, עם התעוררותו של גאנונדורף, זלדה נשלחת לעבר וחוזה בהקמתה של ממלכת היירול על ידי יצורי הזונאי.
במהלך המשחק מתברר שזלדה מחזיקה ברשותה את חרב המאסטר שנהרסה בקרב נגד גאנונדורף ובעזרת כוח האור היא מצליחה לחדשה.
אולם, החידוש מגיע עם מחיר וזלדה משתנה לדרקון האור שמרחף מעל ממלכת היירול בהווה, כשחרב המאסטר נעוצה במצחה.
בסוף המשחק, זלדה חוזרת לצורתה האנושית ומתאחדת עם לינק.
נרמז שהיא ולינק מנהלים מערכת יחסים וחיים ביחד.
על פי כרונולוגיית הסדרה, גאנונדורף הוא הצורה הגשמית של מלך השדים דימייס.
לאחר שהובס על ידי לינק במשחק "Skyward Sword", דימייס מטיל קללה על לינק ועל זלדה לפיה בכל דור, רוחו תתגשם בגוף פיזי (גאנונדורף) ותילחם באלו שמחזיקים ברוח הגיבור ובדם האלה (לינק וזלדה בהתאמה).
למרות זאת, בציר הזמן החדש מקורו השתנה, דימייס לא קיים וגאנונדורף נולד כגאנונדורף ורצה להשתלט על ממלכת היירול עוד במהלך הקמתה.
מקורו של גאנונדורף הוא משבט הגארודו, שבט המורכב מנשים כשבכל אלף שנה נולד בן לשבט והופך למנהיגו.
לאחר מעשיו של גאנונדורף בעבר, שבט הגארודו אוסר כניסה לגברים.
בעבר, גאנונדורף בגד במלך ראורו ובמלכה סוניה ורצה לקחת מהם את המלוכה על היירול, אך ראורו הצליח לעצור אותו באופן זמני.
במהלך המשחק, גאנון מסווה את עצמו כנסיכה זלדה במטרה לתמרן אירועים שונים בחלק מהמחוזות בהיירול לטובתו, אך לינק, בסיוע צאצאי החכמים מצליח לעצרו.
נאמר שגאנון האסון שתקף את היירול במשחק הקודם הוא שלוחה לא מושלמת של גאנונדורף, שבינתיים צבר כוח מתחת לטירת היירול והשתחרר כאשר הטירה (שתחתייה הוא היה כלוא) הושמדה במשחק הקודם.
מלך משבט הזונאי החי בעבר והאחראי להקמת ממלכת היירול.
שלט בממלכה ביחד עם אשתו, המלכה סוניה.
בעבר, ראורו נלחם נגד גאנונדורף והצליח לעצור אותו באופן זמני על ידי נעיצת זרועו בבטנו של גאנונדורף.
בהווה, לינק וזלדה מוצאים את גופתו של גאנונדורף ואת זרועו של ראורו נעוצה בה, יחד עם אבן חן ששייכת לשבט הזונאי.
לאחר שגאנונדורף מתעורר ותוקף את לינק, האחרון מאבד את זרועו בקרב וראורו מעניק לו את זרועו שלו במקום.
ראורו מתפקד כחכם של האור.
אשתו של המלך ראורו וצאצאית של הנסיכה זלדה הראשונה (האלה היליה בצורה גשמית).
לסוניה יש את היכולת לעצור את הזמן ולהחזיר אותו אחורה כרצונה.
מתחברת לנסיכה זלדה ומנסה לסייע לה בעבר.
נהרגת לאחר שגאנונדורף מפר את הברית שהוא כרת עם ראורו והורג את סוניה במפתיע.
אחותו הגדולה של המלך ראורו.
כשלינק מוצא את דמעותיה של זלדה, הוא מגלה שזלדה וראורו התייעצו עם מינארו במטרה להחזיר את זלדה להווה והיא נבאה להם נבואה הקשורה לדרקון האור (זלדה).